Diari Oficial de la Generalitat Valenciana


Sumari del DOGV 480, del 04-12-1986 (1986/807680)

ORDRE de 24 de novembre de 1986, de la Conselleria d'Obres Públiques, Urbanisme i Transports, per la qual són delegades competències en matèria de patrimoni en el Director General d'Arquitectura i Habitatge i en els caps dels Serveis Territorials d'Arquitectura i Habitatge d'Alacant, Castelló i Valencia.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   480

Data del DOGV
:   04-12-1986

Secció del DOGV
:   ALTRES DISPOSICIONS

Número del document
:   1986/807680


Data del document
:   24-11-1986

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

Ordre de 24 de novembre de 1986, de la Conselleria d'Obres Públiques, Urbanisme i Transports, per qual són delegades competències en matèria de Patrimoni en el Director General d'Arquitectura i Habitatge i en els caps dels Serveis Territorial d'Arquitectura i Habitatge d'Alacant, Castelló i València.  
Per Decret 25/1984, de 5 de novembre, del President de la Generalitat Valenciana, foren assignades a la Conselleria d'Obres Públiques, Urbanisme i Transports, determinades competències transferides pel Reial Decret 1720/1984, de 18 de juliol, sobre Patrimoni Arquitectònic, Control de Qualitat de l'Edificació i l'Habitatge.   
Per Llei de la Generalitat Valenciana 3/1986, de 24 d'octubre, de Patrimoni de la Generalitat Valenciana, s'atribueixen a la Conselleria d'Obres Públiques, Urbanisme i Transports, les facultats d'adquisició, administració, conservació i alienació dels béns immobles necessaris per al compliment dels fins atribuïts a l'Institut per a la Promoció Pública de l'Habitatge, així com la representació extrajudicial per a la formalització dels actes i contractes i l'atorgament d?escriptures.   
Amb la finalitat d'agilitzar i fer una eficaç prestació dels Serveis assignats, resulta necessari delegar les competències que havent estat atribuïdes a la Conselleria d'Obres Públiques, Urbanisme i Transports, per referir-se al Patrimoni de la Generalitat en matèria de promoció pública d'habitatges, varen ser gestionades fins a la data per la Direcció General d'Arquitectura i Habitatge i els Serveis Territorials d'Arquitectura i Habitatge d'Alacant, Castelló i València.   
Per tot això, i en virtut de les facultats atribuïdes per les Disposicions Addicionals primera, segona, tercera i quarta de la Llei 3/1986, de 24 d'octubre, de Patrimoni de la Generalitat Valenciana i del que estableix l'article 68 de Llei 5/1983, de 30 de desembre, de Govern Valencià, per aplicació del principi d'eficàcia,   
ORDENE:   
Primer. Són delegades en el Director General d'Arquitectura i Habitatge de la Conselleria d'Obres Públiques, Urbanisme i Transports, les facultats d'adquirir, administrar, conservar i alienar les vivendes, locals comercials, terrenys i edificacions complementàries que constitueixen l'objecte de la promoció pública d'habitatges, així com la representació extrajudicial per a la formalització dels actes i contractes i l'atorgament d'escriptures.   
Segona Es delega en els Caps dels Serveis Territorials d'Arquitectura i Habitatge de la Conselleria d'Obres Públiques, Urbanisme i Transports d'Alacant, Castelló i València, les facultats de representació extrajudicial per a la formalització d'aquells actes, contractes i atorgaments d'escriptures que prèviament varen ser autoritzades per la Direcció General d'Arquitectura i Habitatge.   
Tercer. Per la Direcció General d'Arquitectura i Habitatge es donarà compte a la Tresoreria General de la Generalitat Valenciana de les adquisicions i alienacions que en virtut d'aquesta delegació siguen fetes.   
Quart. En tots els actes i diligències que s'adopten en virtut d'aquesta delegació de facultats, hom farà constar expressament aquesta circumstància, d'acord amb el que estableix l'article 68,6 de la Llei 5/1983, de 30 de desembre, de Govern Valencià.   
Cinqué. Aquesta delegació vigirà el dia de publicació en el Diari Oficial de la Generalitat Valenciana.   
València, 24 de novembre de 1986.   
El Conseller d'Obres Públiques,   
Urbanisme i Transports,   
RAFAEL BLASCO CASTANY